b'\n_START_ARTICLE_\nFa\xc5\xa1enk po Markovsko/Za\xc4\x8dasno\n_START_PARAGRAPH_\n\xc4\x8cas fa\xc5\xa1enka oziroma(Pust)je odbobje med 2 februarjem (sve\xc4\x8dnico) in Pepelni\xc4\x8dno_sredo. V tem \xc4\x8dasu se v Markovcih odvije kar nekaj dogodkov povezanih s tematiko fa\xc5\xa1enka. Namen vseh teh dogodkov je ohranjevanje izjemno bogate kulturne dedi\xc5\xa1\xc4\x8dine etnografskih in karnevalskih likov Dravsko - Ptujskega obmo\xc4\x8dja.\n_START_SECTION_\nBi\xc4\x8dov pok\n_START_PARAGRAPH_\nDogodek poteka 2 februarja natanko ob 24:00 se s prvim bi\xc4\x8devim pokom se uradno pri\xc4\x8dne fa\xc5\xa1enk v Markovcih.\n_START_SECTION_\nPustna povorka " FA\xc5\xa0ENK V MARKOVCIH"\n_START_PARAGRAPH_\nPustna povorka poteka na pustno soboto. Povorko organizira entnografsko dru\xc5\xa1tvo Korant Markovci in bo letos organiziralo \xc5\xbee tradicionalno 22. fa\xc5\xa1enk v Markovcih. Povorka poteka od zbora vseh likov pred gosti\xc5\xa1\xc4\x8dem Ambient skozi Zabovce in Markovce do ob\xc4\x8dinskega poslopja v Markovcih, kjer se pustni liki in skupine predstavijo. Sledi \xc5\xa1e pogostitev vseh sodelujo\xc4\x8dih in zaklju\xc4\x8dek povorke(nagrade najbolj\xc5\xa1im) v karnevalskem \xc5\xa1otoru v Markovcih. Povorka poteka tako, da se najprej predstavijo entografski liki, ki predstavijo nekak\xc5\xa1no mi\xc5\xa1i\xc4\x8dnost, skrivnostnost in prvinskost fa\xc5\xa1enka. Nato pa se predstavijo karnevalske skupine ki nekako predstavijo izkazovanje idej,izvirnosti, nor\xc4\x8davosti in estetike.\n_START_SECTION_\nKarnevalski \xc5\xa1otor\n_START_PARAGRAPH_\nV karnevalskem \xc5\xa1otoru v Markovcih poteka vsak dan pustno rajanje oziroma pustna zabava z \xc5\xbeivo muziko.\n_START_SECTION_\nKorant\n_START_PARAGRAPH_\nKorant je najbolj znan pustni lik s podro\xc4\x8dja Ptujskega in Dravskega polja. Korant naj bi bil demon, ki preganja zimo in zlo ter prina\xc5\xa1a sre\xc4\x8do in pomlad._NEWLINE__NEWLINE_Korantova oprava je sestavljena iz 2 delov. Oble\xc4\x8den oziroma odet je v ov\xc4\x8dji ko\xc5\xbeuh, preko pasa pa ima obe\xc5\xa1eno verigo na katero so pripeti kravji zvonci. Na glavi ima korantovo masko(kapo). Osnova kape je narejena iz blaga,usnja to pa je prevle\xc4\x8deno z ov\xc4\x8djim ko\xc5\xbeuhom. Kapa ima \xc5\xa1e odprtine za o\xc4\x8di in usta, dolgi usnjeni nos, zobe ki so ve\xc4\x8dinoma iz belega fi\xc5\xbeola, dolgi rde\xc4\x8di jezik in u\xc5\xa1esa ki so iz puranovih ali gosjih peruti. Rogovi so iz lesa okra\xc5\xa1eni z raznobarvnimi trakovi. K korantovi opremi \xc5\xa1e spadajo zelene ali rde\xc4\x8de gama\xc5\xa1e, delovni \xc4\x8drni \xc5\xa1kornji v roki pa ima je\xc5\xbeevko.\n_START_SECTION_\nZlodej\n_START_PARAGRAPH_\nZlodej ali hudi\xc4\x8d je pustni lik ki se pridru\xc5\xbei in vodi skupino korantov. Oble\xc4\x8den je v kostum rde\xc4\x8de ali \xc4\x8drne barve. Na glavo si nadane kapo, ki je iz usnja ali blaga. Na njej so rogovi, ril\xc4\x8dast nos in dolg rde\xc4\x8d jezik. Preko ledij ima vr\xc5\xbeen sak, mre\xc5\xbeo za lovljenje du\xc5\xa1 v rokah pa dr\xc5\xbei vile ali trizob.\n_START_SECTION_\nOra\xc4\x8di\n_START_PARAGRAPH_\nOra\xc4\x8di so v staro no\xc5\xa1o oble\xc4\x8deni fantje. Okrog ramen si zave\xc5\xbeejo svilen robec, en robec si nadanejo tudi preko klobuka da si zakrijejo obraz. \xc5\xa0est ali osem fantov(vedno morajo biti v parih) vle\xc4\x8de majhen okra\xc5\xa1en plug in prepeva. Fantje predstavljajo konje vpre\xc5\xbeene v plug. Plu\xc5\xbei oz. orje pa korant. Ora\xc4\x8di vle\xc4\x8dejo plug na vsako dvori\xc5\xa1\xc4\x8de, tam nekajkrat zaokro\xc5\xbeijo pri tem pa prepevajo. Spremlja \xc5\xa1e jih pobira\xc4\x8d, ki v brazdo seje repno seme, pograblja in pobira darove. Poka\xc4\x8d pa s svojim glasnim pokanjem oznanja prihod ora\xc4\x8dev na dvori\xc5\xa1\xc4\x8de.\n_START_SECTION_\nKopja\xc5\xa1i\n_START_PARAGRAPH_\nKopja\xc5\xa1 je \xc5\xbeenitovanjski lik. Kopja\xc5\xa1 je oble\xc4\x8den v navaden, klasi\xc4\x8den \xc4\x8drni suknji\xc4\x8d, belo srajco z rde\xc4\x8do kravato , \xc4\x8drne hla\xc4\x8de, \xc4\x8devlje,okrog prsi ima trobojnico, na ima glavi pa klobuk s pripetim cvetom v rokah dr\xc5\xbei kopje, katero je ovito s trakovi barve trobojnice. Kopja\xc5\xa1i ne obiskujejo doma\xc4\x8dij, kot drugi etnografski liki, ampak kopja\xc5\xa1i le ple\xc5\xa1ejo in med plesom kopje me\xc4\x8dejo visoko v zrak.\n_START_SECTION_\nMedved\n_START_PARAGRAPH_\nTudi Medved tako kot Korant spada med demoni in je glasnik pomladi ter prina\xc5\xa1alec poletja. Medvede delimo na dve skupini: iz platna ali vre\xc4\x8dovine in medvede iz ko\xc5\xbe._NEWLINE__NEWLINE_Medvedi iz platna:imajo se\xc5\xa1ito precej ohlapno obleko. Glava je narejena iz vre\xc4\x8devine in ko\xc5\xbee. Posebnost medveda je, da je natla\xc4\x8den s slamo ali krmo. Vse to mu daje veliko okornost_NEWLINE__NEWLINE_Medved iz ko\xc5\xbe: Obdan oziroma oble\xc4\x8den je v ko\xc5\xbeuh, na glavi pa ima masko ki je podobna medvedji glavi._NEWLINE__NEWLINE_Medved pa mora plesati, poskakovati, se valjati. Vmes ves \xc4\x8das godrnja \xe2\x80\x93 \xe2\x80\x9cvuli\xe2\x80\x9d. Za svoj ples in petje prejmejo od gospodarja dar. Danes si medvedi radi \xe2\x80\x9cprivo\xc5\xa1\xc4\x8dijo\xe2\x80\x9d mlada dekleta, se malo povaljajo z njimi in pla\xc5\xa1ijo otroke.\n_START_SECTION_\nRusa in melika\n_START_PARAGRAPH_\nZa meliko je potrebno izdelati leseno ogrodje, na katero se namesti melikina glava. Spodnji del \xc4\x8deljusti se s pomo\xc4\x8djo vrvi lahko premika. Iz gobca ji gleda dolg rde\xc4\x8d jezik. Glava je oble\xc4\x8dena v ko\xc5\xbeo. Ogrodje je pokrito z vre\xc4\x8devino. Na zadnji del se namesti \xc5\xa1e rep in svinjski mehur, ki dejansko predstavlja \xe2\x80\x9cpra\xc5\xa1nike\xe2\x80\x9d. Na vrhu jezdi meliko \'melikin de\xc4\x8dko\'. Spremljata jih gonja\xc4\x8d in pobira\xc4\x8d. Gonja\xc4\x8d z bi\xc4\x8dovim pokom naznanja prihod melike in odganja nadle\xc5\xbeno deco. Glavo mu krasi iz ko\xc5\xbe izdelana kapa. Oble\xc4\x8den je v dolg pla\xc5\xa1\xc4\x8d. Pobira\xc4\x8d pobira darove od gospodarja._NEWLINE__NEWLINE_Rusa je po strukturi zelo podobna meliki. Razlika med obema je ta, da je v rusi le en \xc4\x8dlovek, v meliki pa dva. Rusi daje to veliko okretnost in hitrost v primerjavi z meliko._NEWLINE__NEWLINE_Melika in rusa simbolizirata zdravje in plodnost (pra\xc5\xa1niki) \xc5\xa1tirino\xc5\xbenih \xc5\xbeivali pri hi\xc5\xa1i (konj, krav..).\n_START_SECTION_\nVile\n_START_PARAGRAPH_\nPustni lik Vile je namenjen zgolj dekletom. Dekleta se oble\xc4\x8dejo v bele obleke preko ramen si nadanejo pleto. Tako kot vse vile imajo na glavi krono, ki pa je papirnatna. Dekleta si izmed vseh vil izberejo vilo kraljico, ki se od njih razlikuje po kroni. Krona je lep\xc5\xa1a in ve\xc4\x8dja. Njihov obred je ples in petje. Vse vile se postavijo v krog in zaple\xc5\xa1ejo okoli kraljice, ki je na sredi kroga. Ob tem se dr\xc5\xbeijo za roke in se vrtijo v krogu ter zraven pojejo. Pesmi doma\xc4\x8dinom oziroma gospodarici prerokujejo dobro letino. Tudi vile v zameno dobijo darove, najpogosteje je to denar.\n_START_SECTION_\nKurika in piceki\n_START_PARAGRAPH_\nObe maski spadata med tako imenovane pti\xc4\x8dje maske. S svojim obiskom doma\xc4\x8dij \xc5\xbeelita zdravja in dobre nesnosti pernatih \xc5\xbeivali._NEWLINE__NEWLINE_Picek si na glavo povezne iz kartona-papirja narejeno kapo oblepljeno s pisanimi trakovi. Preko glave na ramena si da dalj\xc5\xa1e se\xc5\xa1ito krilo bele barve. Navadno zajaha palico, ki ima na spodnjem koncu navezan \xc5\xa1op kurjih peres, na zgornjem izrezljano glavo petelina. K\xc3\xbcrika je narejena iz lesenega ogrodja. Preko ogrodja je napeto platno, oblepljeno s kurjim perjem. Glava je izrezljana iz lesa. K\xc3\xbcriko nosi nosa\xc4\x8d oble\xc4\x8den v bele hla\xc4\x8de. Obi\xc4\x8dajno sta ti dve maski dru\xc5\xbeno obiskovali doma\xc4\x8dije. Piceki so bili fanti\xc4\x8di, k\xc3\xbcrika pa zaradi te\xc5\xbee konstrukcije mladci. Zraven sta bila \xc5\xa1e gonja\xc4\x8d in pobira\xc4\x8d, ki je igral na orglice. K\xc3\xbcrika se je vrtela v krog, okrog nje so poplesavali piceki, vse to ob igranju na orglice. V dar so prejeli jajca od gospodinje'